
Pedagógiai munkatárs – Gyógypedagógiai asszisztens
01 1940 01
 Kedves Érdeklődő!

Nagyon örülünk, hogy megkereste tovább tanulási szándékával Oktatóközpontunkat. Kérjük figyelmesen olvassa el az alábbi tájékoztatónkat, és amennyiben döntött a tanulás mellett, kérjük a jelentkezési lap kitöltésével és elküldésével nyújtsa be a jelentkezését Oktatóközpontunkhoz, hogy minél előbb regisztrálni tudjuk a legközelebb induló osztályunkba. Szeretettel várjuk jelentkezését iskolánkba.     

A Pedagógiai munkatárs (Gyógypedagógiai asszisztens), integrált óvodában, iskolában, speciális óvodában, iskolában, speciális gyermekotthonban, speciális lakásotthonban és felnőtt fogyatékosok intézményeiben, felsőfokú
végzettségű szakember, irányítása mellett végzi szakirányú munkáját.
Részt vesz a közvetlen gyógypedagógiai munkában az intézményen belüli és kívüli programok, szabadidős tevékenységek előkészítésében, szervezésében és lebonyolításában. Felügyeli, kíséri a gyermekeket/tanulókat, csoportokat. A gyógypedagógus/pedagógus útmutatásai alapján ellátja a sajátos nevelési igény-specifikus, fogyatékosság-specifikus, gyógypedagógiai asszisztensi feladatokat. Közreműködik a sajátos nevelési igényű személyek körében végzett általános jellegű nevelési, oktatási, gondozási feladatokban, a tanórák előkészületeiben és lebonyolításában, a higiénés szokásrendszer kialakításában, valamint a közösen végezhető munkatevékenységekben. Segít az intézmény és a család kapcsolatának koordinálásában. Betartja a titoktartási kötelezettséget. Munkáját a sajátos nevelési igényű, fogyatékos személyekkel, családtagjaikkal, és más szakemberekkel történő kölcsönös tisztelet, tolerancia és hatékony kommunikáció határozza meg.
A képzés célja, hogy a képzésben résztvevő sajátítsa el a Pedagógiai munkatárs (Gyógypedagógiai asszisztens) szakképesítés megszerzéséhez szükséges elméleti és gyakorlati ismereteket, készségeket és kompetenciákat.
A képzés célcsoportját jelenti minden olyan személy, aki a belépési feltételeknek megfelel és a képzési programmal elérhető ismeretek, készségek és kompetenciák megszerzését tűzte ki célként maga elé.
 
A jelentkezés feltétele: érettségi bizonyítvány

Gyakorlati képzés: sajátos nevelésű óvoda és általános iskola (a hallgató által választott intézményben lehetséges) Minden hallgatónak a képzés során az oktatási programban előírt gyakorlatot teljesíteni kell, és erről a képzés végéig igazolást kell hozni.

Minden jelentkezőnk órarendet kap, amelyen a szakmai konzultáció időpontjai és helyszíne is fel lesz tüntetve.
 A képzés során a követelményeknek megfelelően feldolgozzuk a tananyagot.
A szakmai konzultációkat szombatonként szervezzük, ahol igénybe vehetik a szaktanáraink segítségét a minél hatékonyabb egyéni szakmai felkészülés érdekében. 

A vizsgára bocsátás feltétele:
A szakmai képzés eredményes elvégzését igazoló, a képző intézmény által kiállított tanúsítvány és a 40 órás szakmai gyakorlat teljesítését igazoló dokumentum leadása.
 
A szakmai vizsgára jelentkezők részére térítésmentes képzési tanácsadás keretén belül tájékoztatjuk a vizsgával kapcsolatos teendőkről (pl. vizsga időpontok, vizsgaszervezők, vizsgadíjak, Europass igénylés stb.).
 
Tantermi és online konzultációs képzés: 6 hónap, szombaton.
Képzés tandíja: 120.000,. Ft. (6 x 20.000.- Ft.)
Kérjük, díjbekérő nélkül ne utaljon!


Jelentkezési határidő: ............................












TÁJÉKOZTATÓ MELLÉKLETE

Kérjük a jelentkezési adatlapot és az első havi tandíjat egyszerre a Krúdy Oktatóközpont címére (1024. Bp. Lövőház u. 17.) elküldeni szíveskedjenek.  
A képzés pontos kezdéséről írásban értesítjük a hallgatókat.

Személyesen érdeklődni: Krúdy Oktatóközpont 1024 Bp. Lövőház u. 17.	10 órától    16,30 óráig
Telefon:   06/30-951-8061, 06/1-950 9038    		10 órától    19,00 óráig
Internet: krudybt@gmail.com     	

Lehetséges tantermi oktatási helyszínek 
A felsorolt településeken megfelelő számú jelentkező esetén tantermi oktatás is indulhat. A pontos helyszínről és kezdési időpontról a jelentkezőket előzetesen tájékoztatjuk.
	
Budapest
1024. Bp. Lövőház u. 17. -1. em./1.
	Győr
Kazinczy Ferenc Gimnázium
9021 Győr, Eötvös tér 1.

	Kaposvár
Vállalkozók Háza
7400 Kaposvár, Cukorgyár köz 8.

	Kismaros
Kismaros Teleház Alapítvány
2623 Kismaros, Kossuth Lajos út 5.


	Székesfehérvár
Teller Ede Szakközépiskola
8000 Székesfehérvár, Várkörút 52.	
	Szeged
Agyagos utcai Bölcsődé
6723 Szeged, Agyagos utca 40.

	Székesfehérvár
Csemete Alapítványi Bölcsőde
8000 Székesfehérvár, Budai u. 56/A

	Nyíregyháza
„SZAK-MA” Általános Iskola és Gimnázium
4400 Nyíregyháza, Dózsa György u. 33. I. em.


	Zalaegerszeg
Szám-Pont KFT.
8900 Zalaegerszeg, Rákóczi F. u. 4-8.

